Djaniny

Jorge Djaniny Tavares Semedo (enam tuntud kui Djaniny; sündinud 21. märtsil 1991 Santa Cruzis) on Roheneemesaarte jalgpallur, kes mängib ründajana Türgi kõrgliiga klubis Trabzonspor ja Roheneemesaarte jalgpallikoondises.

Profidebüüdi tegi ta 2011. aastal Portugali kõrgliigas U.D. Leiria meeskonnas. Portugali kõrgliigas mängis ta seejärel hooajal 2012–2013 Olhanense ja hooajal 2013–2014 Nacionali ridades.

Aastatel 2014–2018 mängis ta Mehhiko kõrgliiga klubis Santos Laguna, kus saavutas suurt edu. Ta tuli klubiga kahel korral Mehhiko meistriks ning oli 2017–18 kevadhooajal liiga suurim värvakütt (14 väravat).

2018. aasta juulis liitus ta Saudi Araabia kõrgliiga klubiga Al-Ahli. 2020. aasta oktoobris sõlmis ta kolmeaastase lepingu 	Trabzonsporiga.

Roheneemesaarte koondises tegi Djaniny debüüdi 2012. aastal ja lõi koondisekarjääri esimese värava sama aasta 16. juunil Aafrika rahvaste karikavõistluste esimeses mängus Madagaskari vastu. Ta on kuulnud Roheneemsaarte koondisse 2013. ja 2015. aasta Aafrika rahvaste karikavõistlustel.

Saavutused 
Santos Laguna
Liga MX: Clausura 2015, Clausura 2018
Copa MX: Apertura 2014
Campeón de Campeones: 2015

Roheneemesaarte sportlased
Santos Laguna mängijad
Primeira Liga mängijad
Sündinud 1991